cyanic-selkie/wikianc huggingface dataset:
Evvia
Middelalderen
Den 12. juli 1470 under den osmanske-venetianske krig av 1463–1479 og etter en langvarig og blodig beleiring av den godt befestede byen Negroponte (Khalkis), ble byen erobret av de muslimske osmanene ved Mehmet II, og hele øya ble underlagt Det osmanske rike (det senere Tyrkia). Selv om navnet Negroponte fortsatt ble benyttet i vestlige Europa fram til 1800-tallet, ga tyrkerne byen og øya nytt navn som Eğriboz eller Ağriboz fra deres ord for Evripos-sundet. Under osmansk styre var Eğriboz sete for sanjak (osmansk provins).
Madi
Mà'dí er en folkegruppe i Sør-Sudan og i Uganda. Nimule er den største byen i Madi i Sudan. Madi folkegruppe ligger i delstaten East Equatoria i Sør-Sudan. Madi er større i Uganda enn det er i Sudan.
Evvia
Middelalderen
Den greske selvstendighetskrigen (1821–1829) førte til at Evvia i 1830 gjenvant sin frihet fra den osmanske undertrykkelsen og ble en del av det nyetablerte greske kongeriket Hellas.
Storglomvassdammen
Storglomvassdammen er en steinfyllingsdam i Meløy kommune i Nordland fylke. Dammen ble bygget i perioden 1993 til 1998 av Statkraft i forbindelse med kraftutbyggingen ved Svartisen.
Evvia
Moderne tid
Evvia er i dag knyttet til det greske fastlandet ved to broer, den ene som går gjennom Khalkis og er også tilgjengelig fra Theben, og en annen som omgår Khalkis og er tilgjengelig fra Athen. Alle de moderne broene på Evvia er hengebroer.
Storglomvassdammen
Dammen er ca. 820 meter lang, 126 meter høy og 365 meter tykk i bunnen og har et volum på 5,3 millioner kubikkmeter stein og grus. Dammen har en kjerne av asfalt. Det var Kolo Veidekke som la asfaltkjernen på prosjektet. Bredden på asfaltkjernen er 0,95-0,50 m. På begge sider av asfaltkjernen er det lagt filtermasse og brukt en 0-60 mm morenemasse.
Evvia
Moderne tid
På 1980-tallet ble innsjøen Dystos fylt med gress som satt i brann av bønder for å skaffe mer jordbruksland. Denne handlingen førte til en miljøødeleggelse av flora og fauna i området. Senere har en del av innsjøen blitt gjenopprettet.
Storglomvassdammen
Storglomvatnet som dammen demmer opp er Norges 52. største innsjø og har en overflate på 28,59 kvadratkilometer. Den demmer opp et magasin på 3,5 milliarder m³.
Evvia
Demografi
Befolkningen i 2011 var på 210 210 mennesker, noe som gjør øya til den nest største øya i Hellas i antall innbyggere. Som en helhet deler øyboerne en kulturell identitet som er lik resten av Sentral-Hellas og de snakker en sørlig gresk dialekt. I den sørlige delen av øya er det samfunn av arvanitter (etterkommere av albanere) hvor området sør for Aliveri anses som den nordligste grensen for deres tilstedeværelse i Evvia. Arvanitter i dag snakker gresk som morsmål og skiller seg i liten grad fra andre grekere.
Økonomi
Gruveområdene omfatter magnesitt i Mantoudi og Limni, lignitt (brunkull) i Aliveri og jern og nikkel fra Dirfys. Det blir utvinnet marmor og asbest 3 km nord for Eretria ved de nordøstlige områdene ved Karystos i Okhifjellet. Trær som vokser på øya er blant annet kastanjetrær.
Administrasjon
Øya tilhører den regionale enheten Evvia som også omfatter to kommuner på fastlandet, Anthidona og Avlida, foruten også øykommunen Skiros som ligger øst for Evvia. Enhetens areal er 4 167,449 km², mens det totale arealet for kommunene på øya er 3 684,848 km². Dette arealet omfatter også en rekke små øyer, Petalioi, nær sørøstspissen av Evvia.
Fredrik Kjølner
Kjølner ble den første til å ha spilt over 100 toppseriekamper for to forskjellige klubber, nemlig Vålerenga og Bodø/Glimt.
Luftforsvarsbase Bodø
Luftforsvarsbase Bodø, tidligere Bodø hovedflystasjon, er en flystasjon i det norske Luftforsvaret, lokalisert på Bodøhalvøya. Den er base for en avdeling av 330 skvadron som opererer redningshelikoptre, og var inntil 2022 base for en jagerflyskvadron med F-16.
Den første flyplassen i Bodø
Den første rullebanen i Bodø ble bygget i all hast mai 1940 for å ta i mot britiske fly. Denne rullebanen var anlagt i øst-vest retning hvor Norsk Luftfartsmuseum holder til i dag, nordøst for den østlige enden av dagens rullebane. Tyskland okkuperte etter hvert byen og benyttet seg av rullebanen. Før dette ble Bodø by utsatt for et massivt tysk bombeangrep 27. mai 1940. En mulig grunn for det tyske bombeangrepet kan ha vært den strategiske rollen Bodø fikk etter anleggelsen av den britiske flyplassen. Flystasjonen ble kraftig utbygget under krigen og var en flyplassene som Luftwaffe brukte i angrepene på ishavskonvoiene til Murmansk.
Flystasjonen, den andre flyplassen i Bodø
På det meste var 2000 mann i arbeid med å ferdigstille flyplassen. Rullebanen var ferdigstilt sommeren 1951 til militært bruk, men først 12. mai 1952 kunne flyplassen betjene en sivil flyrute. Flyplassen og hovedflystasjonen ble etter hvert en av byens største arbeidsgivere.
Etter den siste forlengelsen på 900 meter vestover i 2006 har flystripen en totallengde på ca. fire kilometer.
TypeMatrix
TypeMatrix er et selskap i Santa Barbara i California som designer og selger ergonomiske tastaturer for datamaskiner.
Luftforsvarsbase Bodø
Flystasjonens rolle i den kalde krigen
Under den kalde krigen var stasjonen en av Norges viktigste militære baser, kanskje den aller viktigste. Mest kjent fra denne tiden er kanskje U2-affæren, der et amerikansk rekognoseringsfly av typen Lockheed U-2 ble skutt ned over Sovjetunionen. Flyet var på vei fra Pakistan til Bodø. Piloten overlevde og ble tatt til fange av russiske myndigheter. Han ble senere overlevert til USA. Episoden satte Bodø virkelig på kartet, og det viste seg etter hvert at Bodø høsten 1958 hadde vært en fremskutt U-2 base for etterretningstokter i nordområdene, noe som både settes i sammenheng med de sovjetiske atomprøvesprengingene på Novaja Semlja og den amerikanske mistanken om utbygging av utskytningsbaser for ICBM sør for Arkhangelsk.
Rødbrystedderkopp
Utseende
Rødbrystedderkopp er en middelsstor, litt flat edderkopp med kraftige bein. Forkroppen er ganske bred bak, sterkt tilsmalnet forover (smalt hode). Kroppen er todelt i en bakkropp (abdomen) og en forkropp (prosoma eller cephalothorax). De åtte øynene danner to tverr-rader. De midtre øynene i den bakerste raden er mer eller mindre uregelmessig (ikke sirkelrundt) formet.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Levevis
Rødbrystedderkopp er nattaktiv og bygger ikke fangstnett, men jakter ute i det fri. De bygger seg et skjulested av edderkoppsilke under steiner, mellom død vegetasjon eller lignende steder. Hunnen spinner en eggsekk av edderkoppsilke, hvor hun legger eggene.
TypeMatrix
Tastaturene kan veksle mellom QWERTY og Dvorak i maskinvaren. Lovnadene er at tastaturene skal redusere smerter forbundet med hard bruk av tastatur. Dette skal oppnås ved å ha tastene i rette rader, fjerne en del knapper og samle flere funksjoner på enkelte taster. Enter og backspace er plassert på midten av tastaturet for at ikke lillefingeren skal måtte strekkes, her bruker man heller pekefingerene.
Luftforsvarsbase Bodø
Flystasjonens rolle i den kalde krigen
I en eventuell atomkrig mellom Sovjetunionen og NATO var Bodø hovedflystasjons rolle å delta med jagerfly for å åpne sovjetiske luftforsvarssystemer. Planen var at når luftrommet var åpnet skulle B-52 bombefly tilhørende Strategic Air Command ta seg inn over Sovjet og slippe atomvåpen over byer og militære installasjoner. Under den kalde krigen godtok ikke den norske regjering utplassering av atomvåpen på norsk jord i fredstid, men Bodø hovedflystasjon hadde spesialbygde lagre for å motta atomvåpen for lagring i en krise eller krigstid.
I august 1981 landet et annet amerikansk spionfly på Bodø hovedflystasjon, en SR-71 Blackbird. Bodø var nødbase for denne flytypen, og flyet var nødt til å lande etter at det fikk problemer med oljetrykket. I 1984 nødlandet et annet SR-71 på Bodø.
Nedleggelse som hovedflystasjon
Bodø hovedflystasjon var Norges største flystasjon og var base for 132 Luftving med to jagerflyskvadroner (F-16) og en avdeling av 330 skvadron som opererer Sea King-redningshelikoptre, i tillegg til en rekke støtteskvadroner og avdelinger. I tillegg var luftvernleiren Bodin leir og Stasjonsgruppe Banak (tidligere Banak flystasjon) underlagt Bodø hovedflystasjon. Stasjonen var lokalisert på Bodøhalvøya, og lå så å si midt i byen.
TypeMatrix
Nåværende modeller er EZ-Reach 2020 og den nyere 2030. Førstnevnte fåes i en QWERTY- og en QWERTY/Dvorak-utgave. 2030 finnes i en QWERTY, Dvorak og en blank versjon. Det eksisterer også en med svensk QWERTY-oppsett.
Luftforsvarsbase Bodø
Nedleggelse som hovedflystasjon
Bodø hovedflystasjon var sammen med Ørland hovedflystasjon og Evenes flystasjon en av kandidatene som fremtidig kampflybase for F-35 Lightning II (JSF). Forsvarssjefen leverte 24. november 2011 sin innstilling om å velge Ørland hovedflystasjon framfor Bodø på grunn av pris, nærhet til skytefelt over både sjø og land samt at Ørland er et område uten sivil trafikk. Forsvarssjefen la også vekt på at den flystripen som allerede er der kan brukes på Ørland i motsetning til i Bodø. Den 14. juni 2012 vedtok Stortinget at Ørland og Evenes skal være fremtidig kampflybaser, at 331 og 332 skvadron skal flyttes dit fra Bodø og at 338 skvadron skal legges ned.
Natt til 1. august 2016 landet det siste flyet på Bodø hovedflystasjon. Heretter vil flyene lande på den sivile Bodø lufthavn.
Flytyper som har vært stasjonert i Bodø
Flere forskjellige flytyper har operert med Bodø som base. Noen av disse er:
Paul III
Paul III (født 29. februar 1468 i Canino i Latium i Kirkestaten, død 10. november 1549 i Roma), født som Alessandro Farnese, var pave fra 1534 til sin død i 1549. Han innkalte konsilet i Trient i 1545.
Han var en viktig kunstens fremmer. Det var til pave Paul III at Nicolaus Copernicus dediserte sitt banebrytende astronomiske verk De revolutionibus orbium coelestium. Han var også den første paven som utnevnte kardinaler in pectore.
Bakgrunn
Alessandro Farnese stammet fra en gammel adelsslekt: Ætten Farnese tilhørte landadelen og hadde ved krigstjeneste og miltære som condottieri vunnet anseelse, penger, gods og forleninger. Alessandro Farnese var eldste sønn av Pier Luigi I Farnese, Signore di Montalto (1435–1487) og hans hustru Giovanna Caetani, et medlem av Huset Caetani som også hadde produsert pave Bonifatius VIII.
Alessandros humanistiske utdannelse bli gitt ham ved Universitetet i Pisa og ved Lorenzo de' Medicis hoff. Han fikk utdannelse til apostolisk notar, og ble tilsluttet den romerske kurie i 1491.
Kardinal
Pave Alexander VI utså i 1493 Alessandro Farnese til kardinaldiakon med Santi Cosma e Damiano som tittelkirke. Det ble ansett at det var Farneses søster Giulia, som hadde vært elskerinne til pave Aleksander VI, som hadde utøvet sinn innflytelse til sin brors gunst slik at hanble kardinalskreert. På folkemunne i Roma kunne man derfor av og til høre karakteristikker av ham som «Borgias svoger» (pave Alexander var en Borgia-pave), likesom man hånet Giulia som «Kristi brud». Enda verre var tilnavnet «Kardinal Fregnese» (en vri på navnet hans til det kvinnelige kjønnsorgan).
Som biskop av Parma kom kardinalen under innflytelse fra sin generalvikar Bartolomeo Guidiccioni. Dette førte til at den fremtidige pave og far til en rekke barn avbrøt sitt forhold med sin elskerinne og vendte sin energi mot reformen av bispedømmet Parma.
Under pave Klemens VII (1523–34) ble han kardinalbiskop av Ostia og dekan for kardinalskollegiet.
Pave
I 1534 ble den da 67-årige kardinalen valgt til pave. Som sådan iakttok han en forsiktig, avventende holdning og skaffet seg ingen nære betrodde.
I løpet av en tiårsperiode fullførte han med fremgang det diplomatiske kunststykke å balansere mellomn kong Frans I og keiser Karl V. Hans grenseløse nepotisme førte til at han gang på gang la hindringer i veien for Karl Vs fullstendige seier over protestantismen i Tyskland.
Pave Paul III påbegynte den store katolske reform ved å utnevne en del reformvenner til kardinaler. Gjennom fremfor alt kardinal Gasparo Contarini lot han så utarbeide et «tankeskrift om den kirkelige reform» (Consilium de emendanda ecclesia).
I 1540 stadfestet Paul jesuittordenen. I 1542 utsendte han bullen Licet ab initio, som gjenopprettet den pavelige inkvisisjon og markerte den katolske kirkens vending til en målbevisst kamp mot all protestantisme. Samme år begynte han en stor offensivt mot protestantismen i Italia. Etter at de fredelige utjevningsforsøkenes tid var over i og med religionssamtalen i Regensburg i 1541, tok Paulus den av ham tidligere fryktede, av Karl V ønskede, konsilistanken i egne hender og sammenkalte i 1545 det under pavelig ledelse stående motreformatoriske konsilet til Trient (tridentinerkonsilet).
Pave Paulus III hviler i Peterskirken. Hans gravmonument ble utført av Guglielmo della Porta.
Episkopalgenealogi
Hans episkopalgenealogi er:
Moderne dans
Moderne dans (Contemporary) er et begrep som i dagens betydning stammer fra amerikansk dans og som betegner forskjellige teknikker og stiler innen scenisk dans som ikke er baserte på, og opprinnelig en reaksjon på klassisk dans – danse d’ecole.
Historikk
Allerede sent på 1800-tallet utviklet franske Francois Delsarte en teori som omhandlet alt fra talene, sangere, skuespillere og dansere. Teorien gikk ut på spenning og avspenning som skulle ha stor innvirkning på prestasjon og kvalitet på produktet. Da han dro til USA endte dette i en ny kroppskultur hvor pust fikk stor plass. Dette var også inspirert av orientalske tanker.
På tidlig 1900-tallet kom det en ny retning i USA og Sentral-Europa. Klassisk ballett hadde hatt stor plass og den moderne dansen var et opprør mot dens strenge lære. De mente at det var en usunn måte å trene kroppen på og lite naturlig. Selv er ikke moderne dans en teknikk eller system, men en holdning til frihet og individuell utfoldelse. Dette førte til personlige stiler, og dem ble det mange av etter hvert. Mange dyktige koreografer dukket opp de neste 100 år. Pionerene var Ruth St. Denis og ektemannen Ted Shawn som startet Denishawn, som igjen var viktig for de videre store grunnleggerne av den moderne dansen, Martha Graham og Doris Humphrey.
Rudolf von Laban (1879-1958) regnes som den moderne dansens far. Han kommer fra Ungarn, men flyttet senere til Tyskland. Han Hans utviklet blant annet laban-notasjon, som er et system som gjør et mulig å skrive ned dans. Dette systemet er i bruk den dag idag. Labans teorier om rom, flyt, kraft og tempo påvirket hans elever. Mary Wigman, elev av laban, utviklet en teknikk hvor følelser var viktig. Det var ikke alltid en handling i hennes koreografier, det var følelsene som skulle komme frem. Mary sendte sin assistent, Hanya Holm over til USA, der utviklingen av den moderne dansen ikke var kommet like langt som i Europa, hovedsakelig Tyskland.
Isadora Duncan, amerikansk danser, regnes som en av foregangskvinnene innen moderne, scenisk dans. Etter noen få timer i klassisk ballett utviklet hun sine egne antiballett-orienterte danser og dansefilosofi. Disse dansene manglet en underliggende systematikk og baserte seg først og fremst på rent på emosjonelt-ekspressive uttrykk. Hun regnet dette som en revitalisering av antikkens greske danser og kledde seg i gresk-inspirerte, klassiske kostymer.
Martha Graham, amerikansk danser, regnes i dag som den mest betydelige utøver og nyskaper innen moderne dans. Hun utviklet sin egen stil og teknikk. I 1927 startet hun Martha Graham School of Contemporary Dance, som ble den fremste innen sitt slag. Hennes mange sceneopptredener og turneer i USA, Europa og Det nære østen gjorde henne til den mest innflytelsesrike danser innen utviklingen av moderne scenisk dans. Louis Horst var Marthas viktigste kritikker. Han dro til Europa for å studere komposisjon, slik at han kunne komponere musikk til Marthas koreografier. Når han var i Europa, så han den tyske ekspresjonistiske dansestilen, og fortalte Martha mye om dette. Martha ble derfor indirekte påvirket av den moderne dansen i Tyskland.
Egenskaper
Man kan si at mens klassisk ballett søker å oppheve tyngdekraften, karakteriseres moderne dans først og fremst av kontakten med underlaget.
Moderne scenisk dans tar opp i seg nye danseuttrykk som hiphop og lignende. Danseformen er så forskjellig fra klassisk ballett at ballettpedagoger i moderne dans utdannes spesielt innen retningen. I Storbritannia organiseres pedagoger i moderne dans i AISTD (Associate of the Imperial Society of Teachers of Dance).
I Norge er moderne dans først og fremst representert ved det faste balletteateret Carte Blanche i Bergen.
Kilder
The Concise Oxford Dictionary of Ballet (Oxford Paperback Reference) Horst Koegler (Paperback – 14. oktober 1982
Trykkammer
Et trykkammer kan gjerne ha innretninger for kommunikasjon med personer inne i kammeret, inspeksjonsvinduer, trykkmålere og pumper for å øke og å redusere trykket.
Bruk
Et trykkammer kan brukes til flere formål:
Dykkere som driver med dypvannsdykking over tid trenger trykkammer både som oppholdssted mellom arbeidsøktene og for å få tilstrekkelig dekompresjonsperiode slik at vevbundet gass ikke danner bobler i blodet.
En dykker med trykkfallsyke, med dannelse av bobler i blodet eller vevet, vil trenge overtrykksbehandling med trykkammer for å hindre at det oppstår nye gassbobler. Høyt trykk er egnet til å fjerne de boblene som er oppstått.
Ved opplæring av flyvere og flymedisinere er det viktig å gjøre dem kjent med virkningen av lavt trykk og lite oksygen, hypoksi. Noen trykkammer er konstruert med et ekstra kammer som kan skilles fra, eller kobles sammen med hovedkammeret, slik at personene i kammeret kan utsettes for plutselig trykkfall.
Overtrykksbehandling, gjerne med økt oksygenandel i lufta, er effektivt ved enkelte sykdommer med for lav oksygenmetning i vevet. Ved leggsår som ikke vil gro, ved blodtap og ved dårlig lungefunksjon kan dette være vellykket.
Siden oksygen kan løses opp i hemoglobinfri blodvæske ved høyt trykk, kan behandling med trykkammer være et alternativ ved blodtap for mennesker som ikke aksepterer blodoverføring, som personer i organisasjonen Jehovas vitner.
Opphold i større høyde over havet gir stimulans til øket hemoglobinproduksjon. For noen idrettsutøvere er dette benyttet ved å oppholde seg i og sove i et trykkammer med redusert trykk, såkalt høydehus.
Magnolia gasskraftverk
Magnolia gasskraftverk er et gasskraftverk i delstaten Mississippi i USA. Anlegget har en installert produksjonskapasitet på 969 MW, fordelt på 3 like store blokker / turbiner.
Anlegget ble påbegynt omkring 2001 og stod ferdig i 2003. Brenselkilden er naturgass. Operatør er selskapet North American Energy Services.
The Love of God
«Love of God», Hymn # 329, er en amerikansk salme. De to første versene ble skrevet av tyskfødte Frederick Martin Lehman i 1917 i Pasadena, California. Det tredje verset kom fra et jødisk dikt, Hadranut, skrevet på arameisk i 1050 av Meir Ben Isaac Nehorai, en kantor i Worms, Tyskland.
Lehman skrev melodien med hjelp av sin datter Claudia Lehman Mays, som også arrangerte den.
Den er oversatt til mer enn 18 språk. Trygve Bjerkrheim oversatte den til norsk som «Guds kjærlighet er langt, langt større» i 1951.
Salmen har tre strofer.
São José do Hortêncio
São José do Hortêncio er en kommune i delstaten Rio Grande do Sul i sørregionen av Brasil.
Fylkesvei 62
Fylkesvei 62 (Fv62) går mellom Hjelset i Molde og Sunndalsøra i Sunndal.
Tidligere gikk den langs Fannestranda inn til Molde sentrum, men denne strekningen er nå en del av Europavei 39. Mellom Øksendal og Sunndalsøra går veien gjennom den 5966 meter lange Øksendalstunnelen.
Hele traséen: Hjelset (X E39) – Kleive – Eidsvåg i Romsdal – Eidsøra – Sunndalsøra (X Rv70).
Før 1. januar 2010 var veien riksvei, etter at regionsreformen trådte i kraft har den status som fylkesvei.
Ragnhild A. Lothe
Ragnhild Adelheid Lothe (født 23. august 1958 i Bergen) er en prisbelønt norsk kreftforsker.
Hun er oppvokst på Gjøvik. Etter cand.mag. fra Universitetet i Bergen tok hun cand.scient. i mikrobiologi 1983 ved Universitetet i Oslo på et arbeide ved Statens Institutt for Folkehelse, og dr.philos. i kreftgenetikk samme sted 1992 på avhandlingen ''Suppressor genes involved in tumorigenesis of colon and testis. A molecular and cytogenetic study'', der hun påviser hvilke gener som beskytter mot kreft i tykktarm og testikler. Spesielt gjelder det gener som har betydning for utvikling av kreft i tykktarm og i testikkel. Hun etablerte og er fremdeles leder for Avdeling for kreftforebygging ved Institutt for kreftforskning ved Oslo universitetssykehus, samt er professor II ved Universitetet i Oslo.
Grunnkretser i Lillesand kommune
Grunnkretser i Lillesand kommune er delområder og grunnkretser som seksjonerer Lillesand kommune i Agder for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Lettvekt
Lettvekt er en vektklasse i boksing og diverse kampsportgrener. Lettvekt regnes som en av vektklassene med et særskilt høyt teknisk boksenivå.
Se også
Lightweight
Heidi
Heidi har flere betydninger:
Barbu Jernverk
Barbu jernverk var et av Norges eldste jernverk som vi vet var i drift fra 1630-tallet til slutten av 1650-tallet.
Verket var basert på malm fra jerngruvene som lå like ved. Barbu gruve og Langsæ gruve lå øst for Barbuelva på Langsæ.
På 1650-tallet stanset driften helt, vesentlig av mangel på kull fra lokale kullmiler, men det var også problemer med liten og ujevn vannføring i Barbuelva. Siste gang masovnen var i drift var 1657, og der ble smidd litt stangjern et par år etter.
Eierne av Baaseland jernverk som ble opprettet 1665 og senere fikk navnet Næs jernverk, fikk kjøpe Barbu gård og rester av det nedlagte Barbu verk av kongen som eide det.
New Albany gasskraftverk
New Albany gasskraftverk er et gasskraftverk i delstaten Mississippi i USA. Anlegget har en installert produksjonskapasitet på 480 MW, fordelt på 6 like store blokker / turbiner.
Anlegget ble påbegynt omkring 1995 og stod ferdig i 1999. Brenselkilden er naturgass. Operatør er selskapet KGen Partners.
Cus D’Amato
Cus D'Amato (født 17. januar 1908, død 4. november 1985) er en av boksehistoriens største trenerlegender. Han trente storheter som Floyd Patterson, José Torres og Mike Tyson. I tillegg har D'Amato trent opp en rekke av dagens fremste boksetrenere.
Friedrich Kratochwil
Friedrich V. Kratochwil (født 15. februar 1944) har publisert et høyt antall artikler og bøker innenfor det statsvitenskapelige feltet internasjonale relasjoner, sosial teori, organisasjonsteori og rettsvitenskap. Hans siste bok, skrevet sammen med Doris Fuchs (redaktør), heter Transformative Change and Global Order og ble utgitt i 2002.
Biografi
Kratochwil er født i Lundenburg i Mähren i 1944. Kratochwil studerte filosofi og statsvitenskap i München og tok mastergraden i statsvitenskap ved Georgetown University i 1969. Dernest tok han doktorgraden ved Princeton University i 1976. Han har undervist ved blant annet Maryland, Princeton, Columbia. I 1995 returnerte Kratochwil til Tyskland. Siden 2002 har han innehatt stilling ved internasjonal politikk seksjonen ved European University Institute i Firenze i Italia.
Kratochwils konstruktivisme
Kratochwils analyser har tett tilknytning til lingvistisk filosofi, herunder spesielt retorikken, samt praktisk filosofi og rettsvitenskap.
Kratochwil reiser spørsmål om «mainstream»-teorier innen den grenen av statsvitenskapen som omhandler internasjonale relasjoner (IR) beskriver virkeligheten på en adekvat måte. Han hevder med brodd mot rasjonalistiske tilnærminger at disse velger en smal konseptualisering av politisk og menneskelig adferd. Med basis i kritikk av den dominante epistemologien ønsker Kratochwil å utforske regler og normers rolle i det politiske liv, samt i analysene av det politiske liv.
Rasjonalistiske tilnærminger forfektes først og fremst av neorealister og av den neoliberale institusjonalistiske skole innen IR. Rasjonalistene forklarer fenomener i samfunnet med grunnlag i positivistisk epistemologi. Positivistiske forklaringer adopterer en forståelse av rasjonalitet, hvor instrumentelle vurderinger er sentrale i vurderings- og beslutningsprosessen. Kratochwil hevder at denne forståelsen ekskluderer interessante spørsmål, som kunne ha blitt belyst i analyser av hvilke mål aktørene i det internasjonale statssystemet måtte inneha. Kratochwil argumenterer mot rasjonalistenes avvisning av politikkens normative karakter i vitenskapens navn. Dermed fokuserer han på hverdagsspråk og normene som leder frem til en gitt adferd.
Olav Rusti
Rusti var aktiv i Vestmannalaget og var opptatt av målsaken og bygdekultur. Han giftet seg i 1892 med tyskfødte Frida Hoeck Rusti (1861–1963), som også var kunstner. Fra 1895 bodde de i huset Urdi i Bergen.
17 år gammel reiste Rusti til Christiania hvor han begynte på Johan Fredrik Eckersbergs malerskole. Her stiftet han blant annet bekjentskap med malerne Christian Skredsvig og Eilif Peterssen, som skulle bli hans venner for resten av livet.
I årene 1869-71 studerte han hos Johan Frederik Vermehren ved Kunstakademiet i København. I studietiden var han sommeren 1870 på studiereise rundt om i Norge, hvor han utførte flere tegninger med nasjonalromantisk tilsnitt. I 1876 malte Rusti Kone med katt som ble nektet utstilt av styret i Christiania Kunstforening, fordi de mente damen var for stygg. Da også Gustav Wentzels Snekkerverksted ble refusert, fikk kunstnerne nok og arrangerte den uavhengige høstutstillingen fra 1882.
Johann Christoph Bach (1671–1721)
Johann Christoph Bach (1671–1721) var en tysk organist som er mest kjent for at han tok inn den fjorten år yngre broren Johann Sebastian Bach i sitt hushold og gav ham verdifull musikalsk grunnutdanning.
Liv og virke
J.C. Bach var sønn av Johann Ambrosius Bach og Maria Elisabeth Lämmerhirt. Grunnleggende musikkutdanning han av faren som fra 1671 var bymusikant og hoffmusiker i Eisenach.
I 1686 ble J.C. Bach sendt til Erfurt for et tre års studium i orgelspill under Johann Pachelbel. Pachelbel var en av sin generasjons mest betydningsfulle organister og Bach ble en viktig videreformidler av hans orgelkunst, ikke minst til sine egne sønner og til broren Johann Sebastian.
Etter læretida hos Pachelbel var Bach en kort tid organist i Eisenachs Thomas-kirke, fulgt av et par måneder i Arnstadt, der flere av slektningene hans bodde. I 1690 fikk han fast stilling som organist ved Michaeliskirche i Ohrdruf. 23. oktober 1694 giftet han seg med Johanna Dorothea Vonhoff som han fikk seks sønner og tre døtre med. Alle de fem sønnene som vokste opp ble dyktige musikere, og etterkommerne var i over 100 år organister ved Michaeliskirche eller kantorer ved latinskolen.
J.C. Bachs yngste bror, Johann Sebastian, var knapt ti år da han ble foreldreløs, og ble sammen med broren Johann Jacob tatt inn inn i 24 år gamle J.C.'s hushold. Organistlønna var ikke tilstrekkelig til å brødfø den voksende familien og de to brødrene, så begge reiste ut da de var i fjortenårs-alderen. Takket være sin vakre guttesopran fikk Johann Sebastian stipend og tok videreutdanning i Lüneburg. Etter at han var uteksaminert skrev han kaprisen Capriccio in honorem Joh: Christtoph Bachii, BWV 993 i E-dur som en hyllest til sin bror.
Betydning
J.C. Bachs musikkhistoriske betydning beror først og fremst på at han var sterkt delaktig i Johann Sebastians musikalske grunnutdanning og på grunn av to manuskripter han samlet på begynnelsen av 1700-tallet, Andreas-Bach-Buch og Möllersche Handschrift. De svært omhyggelig nedskrevne manuskriptene inneholder klaviaturmusikk fra den midttyske barokken og er de eneste bevarte kildene til flere betydelige verk av eksempelvis Dietrich Buxtehude, Nicolaus Bruhns og Johann Pachelbel. De er også av interesse fordi de gir innsikt i hvilke komponister, sjangre og stilarter som formet Johann Sebastian Bach i barneårene. Noen tidlige komposisjoner av J.S. Bach finnes i disse manuskriptene, flere er autografer av ham.
Voodoo Child (Slight Return)
« Voodoo Child (Slight Return)» er siste låt på det tredje og siste albumet til gruppa The Jimi Hendrix Experience, Electric Ladyland. Låta er en av Hendrix' mest kjente, og er blitt en standardlåt for rockegitarister. Mange gitarister anser låta for å være blant det ypperste som er gjort på el-gitar noensinne. Den er blitt stående som et vitnesbyrd om Hendrix' energi og kreativitet, med hans suverene beherskelse av instrumentets til da uprøvde muligheter.
«Voodoo Child» ble seinere utgitt i 1970 – etter Hendrix' død – som A-side på en trespors singel. Her fikk låta uheldigvis tittelen «Voodoo Chile», som i mange sammenhenger er blitt hengende ved som den offisielle. Misforståelsen bidrar til en sammenblanding med et annet spor på Electric Ladyland, den 15 minutter lange «Voodoo Chile».
«Voodoo Child (Slight Return)» har riktignok sitt opphav i «Voodoo Chile». 3. mai 1968, dagen etter innspillinga av «Voodoo Chile», dukka et team fra den amerikanske fjernsynsstasjonen ABC opp i studio for å filme The Jimi Hendrix Experience under opptak. Jimi Hendrix sier sjøl at «noen filma da vi begynte på det ... Vi gjorde det omtrent tre ganger fordi de ville filme oss i studio – «Gjør som dere spiller inn, gutter.» Så var det «OK, la oss spille denne i E; en, to, tre, og så var vi inne i «Voodoo Child»»
Låta finnes i en annen innspilling med Jimi Hendrix, på albumet Band of Gypsys: Live at the Fillmore East. Under introduksjonen refererer Hendrix til den som «nasjonalsangen til Black Panthers».
Lucille Opitz
Lucille Opitz (født 24. november 1977 i Berlin) er en tysk tidligere skøyteløper.
Under OL 2006 i Torino deltok hun i de innledende rundene av lagtempoøvelsen, og tok gull i øvelsen. Hun var ikke med i selve finalerunden, der gikk Daniela Anschütz-Thoms, Anni Friesinger og Claudia Pechstein for det tyske laget. Den femte deltakeren på Tysklands lag var Sabine Völker, som også bare deltok i de innledende rundene.
São José do Norte
São José do Norte er en kommune i delstaten Rio Grande do Sul i sørregionen av Brasil.
Hodfeltet
Hodfeltet (blokk 2/11) er et norsk oljefelt i sørlige del av Nordsjøen. Feltet ligger 13 kilometer sør for Valhall, og havdypet i området er 72 meter. Operatør pr. 2017 er Aker BP.
Firprikkmuseedderkopp
Firprikkmuseedderkopp (Scotophaeus quadripunctatus) er en av edderkoppene i gruppen flatbukedderkopper (Gnaphosidae).
Hodfeltet
Historie
Hod var den første ubemannede produksjonsplattformen i Nordsjøen.
Firprikkmuseedderkopp
Utseende
Firprikkmuseedderkopp er en middelsstor, litt flat edderkopp med kraftige bein. Forkroppen er ganske bred bak, sterkt tilsmalnet forover (smalt hode). Kroppen er todelt i en bakkropp (abdomen) og en forkropp (prosoma eller cephalothorax). De åtte øynene danner to tverr-rader. De midtre øynene i den bakerste raden er mer eller mindre uregelmessig (ikke sirkelrundt) formet.
Hodfeltet
Utbygging
Hod består av tre strukturer i krittbergarter: Hod Vest, Hod Øst og Hod Sadel. Feltet er utbygd med en ubemannet brønnhodeplattform som fjernstyres fra Valhall feltsenter. Plattformen har 10 liggeplasser, men er normalt kun dagbemannet 1 til 2 ganger i uken. Hele plattformen veier omkring 3 950 tonn og er konstruert med tanke på at boringen skal utføres av oppjekkbare borerigger. Hod Sadels fire brønner ble boret fra Valhall feltsenter, og produksjonen går ikke innom Hod-plattformen.
Firprikkmuseedderkopp
Utseende
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Hodfeltet
Utbygging
I 2020 søkte Aker BP om å videreutvikle feltet med en ny, normalt ubemannet plattform, Hod-B, som vil fjernstyres fra Valhall Feltsenter. Plattformen er under bygging hos Aker Solutions Verdal og vil bli installert på feltet sommeren 2021. First oil er forventet i Q1-2022.
Firprikkmuseedderkopp
Levevis
Firprikkmuseedderkopp er nattaktiv og bygger ikke fangstnett, men jakter ute i det fri. De bygger seg et skjulested av edderkoppsilke under steiner, mellom død vegetasjon eller lignende steder. Hunnen spinner en eggsekk av edderkoppsilke, hvor hun legger eggene.
Hodfeltet
Produksjon
Utvinningen foregår ved trykkavlastning, og siden 2001 har gassløft vært benyttet i den viktigste brønnen for å øke produksjonen. Et pilotprosjekt for vanninjeksjon ble startet i 2006 for å undersøke om dette kan være en metode for å øke mengden på utvinnbare ressurser i feltet. Hod-plattformen har 8 brønnslisser, og kapasitet til å produsere 34 650 fat i døgnet.
Firprikkmuseedderkopp
Rødlistevurdering
Det finnes et funn av firprikkmuseedderkopp fra 1904 i Oslo og Akershus (Esmark), og noen nyere funn fra Østfold (Halden og Sarpsborg) og Telemark (Kragerø). Arten lever innendørs i bygninger. Et av funnene i Norge er fra en hage, mens de andre er funnet innendørs.
Hodfeltet
Produksjon
All gass, NGL og olje går til Valhall for prosessering. Gassen går derfra til Emden i Tyskland via rørledningen Norpipe. Olje og NGL blir transportert via rørledning til Ekofisk og derfra videre til Teesside i England.
Hod-plattformen har ikke produsert siden 2013, og i 2015 søkte BP om å få avvikle feltet og plattformen vil bli fjernet innen 2026.
Det vil bli nye borekampanjer ved hjelp av oppjekkbar borerigg når Hod-B er installert.
Operatør
Operatør på Hodfeltet var BP Norge. I 2016 overtok Aker BP som operatør.
Kunståret 1414
Kunståret 1414 er en oversikt over hendelser, fødte og avdøde kunstnerpersonligheter i 1414.
Dødsfall
1414 in art
Adenin
Adenin (8H-purin-6-amin) er en av nitrogenbasene som inngår i nukleotidene som bygger opp DNA og RNA (adenin (A), tymin (T) (uracil (U) i RNA), cytosin (C) og guanin (G)).
I likhet med guanin er adenin en purinbase og består av to ringer av karbon- og nitrogenatomer. I DNA binder adenin seg ved to hydrogenbindinger til den komplementære basen tymin på motsatt tråd i dobbeltspiralen. I RNA binder adenin seg på samme måte til uracil.
I RNA er adenin bundet til ribose og danner adenosin. I DNA er adenin på tilsvarende måte forenet med deoxyribose til deoxyadenosin.
Adenin, i form av adenosin, er også en del av adenosindifosfat (ADP) og adenosintrifosfat (ATP), som har en grunnleggende funksjon i fotosyntesen og celleåndingen.
Etymologi
Navnet adenin er avledet fra det greske ordet aden (kjertel).
Historikk
Adenin er beskrevet i eldre litteratur som vitamin B4. I dag anser vi ikke adenin som et ekte vitamin eller som en del av vitamin B komplekset. Men det skal sies at 2 B vitaminer, niacin og riboflavin, binder seg til adenin for å danne de viktige kofaktorene nicotinamide adenine dinucleotide (NAD) og flavin adenine dinuckleotide (FAD) som er viktige elementer i skapelsen av vitamin B.
São José do Ouro
São José do Ouro er en kommune i delstaten Rio Grande do Sul i sørregionen av Brasil.
Buddhas fortellinger
Buddhas fortellinger er en bok i Bokklubbens serie Verdens Hellige Skrifter, redigert av Torkel Brekke og utgitt i 2001. Boken inneholder religiøse tekster fra buddhismen.
Tom Wilkinson
Thomas Geoffrey «Tom» Wilkinson (født 5. februar 1948 i Leeds, England) er en engelsk skuespiller.
Buddhas fortellinger
Boken består av utdrag fra en rekke buddhistiske skrifter, disponert i 11 kapitler:
Tom Wilkinson
Han ble nominert til Oscar for beste mannlige hovedrolle for In The Bedroom (2001) og Oscar for beste mannlige birolle for Michael Clayton (2007).
Buddhas fortellinger
Tekstene er fra Dhammapada, Buddhacarita, Metta sutta, Mangala sutta, Therigatha, Milindapanha, Dighanikaya, Samyuttanikaya, Majjhimanikaya, Anguttaranikaya og flere andre skrifter.
Tripitaka – en tekst-kanon
Det første buddhistiske «konsilet» av munker ble angivelig samlet kort tid etter Buddhas død. Her samlet man to grupper med tekster: en om religionen og en med anvisninger for munkenes levesett. To senere konsiler ble samlet ca 300 f.Kr. og 250 f.Kr. Denne fokuseringen på å definere de sentrale delene av den opprinnelige læren kalles Theravada, «de eldstes lære».
For Theravadabuddhismens del består den religiøse litteraturen av tre hoveddeler, kjent som Tripitaka, «de tre kurver».
Zlatko Tripić
Zlatko Tripić (født 2. desember 1992) er en kroatiskfødt norsk fotballspiller som spiller for.
Han vokste opp i Lyngdal. Han gikk tre år på Sirdal videregående skole i Vest-Agder og spilte for A-laget der i 5. divisjon. Før 2011-sesongen meldte han overgang til i 3. divisjon. Sommeren 2011 ble han hentet til.
Ole Gunnar Solskjær uttalte etter overgangen: «Jeg er veldig glad for å ha signert Zlatko. Det var en lang kø med interessenter rundt han, og jeg er meget fornøyd med at han trivdes så godt på prøvespillet at han valgte Molde FK. Zlatko kan spille både høyre og venstre kant, og er en spiller jeg tror vil få spilletid allerede i høst. Nå er det opp til Zlatko selv å ta sjansen.»
Sommeren 2012 ble han utlånt til, i en pakke som innebar at Etzaz Hussain gikk andre veien. Zlatko ble matchvinner mot på Åråsen stadion, med sin eneste scoring for FFK. Han rykket ned med og tok seriegull med Molde i 2012-sesongen.
Før 2014-sesongen skrev han under en treårskontrakt med. Oppholdet i Start varte imidlertid kun en sesong før han gikk til den tyske klubben.
I 2018 signerte han for Viking Zlatko Tripić ble matchvinner og eneste målscorer da Viking FK slo FK Haugesund i cupfinalen i fotball for menn 2019.
Meritter
Molde FK Molde FK FC Sheriff Tiraspol Viking FK
Viking FK
Cytosin
Cytosin er en av nitrogenbasene som inngår i de nukleotidene som bygger opp DNA og RNA (adenin (A), tymin (T) (uracil (U) i RNA), cytosin (C) og guanin (G). I likhet med tymin og uracil er cytosin en pyrimidinbase med én ring av karbon- og nitrogenatomer.
I DNA og RNA bindes cytosin via tre hydrogenbindinger til den komplementære basen guanin på motsatt tråd i dobbeltspiralen.
I RNA forenes cytosin med ribose og danner cytidin. I DNA danner cytosin deoxycytdin sammen med deoxyribose.
Lerbäckshögen
Lerbäckshögen eller Sliparebacken eller Sankt Libers hög er en gravhaug fra bronsealderen utenfor Lund i det sørlige Sverige, på veien fra Lund til Kävlinge i Skåne.
Haugens navn var opprinnelig Leerbecks høy etter Lerbäcken, en bekk i nærheten. Et navn som ofte forekommer er St. Libers Høy. Dette er sikkert en forvanskning av navnet, for ingen helgen ved navn Sct. Liber, Sct. Liberius eller Sct. Liborius har noen tilknytning til området
Lerbäckshögen er en gammel kultplass og gravsted med en historie som strekker seg ca. tre tusen år tilbake. På denne haugen er nesten alle danske konger blitt valgt og hyllet av skåningene. Haugen var også stedet for Skånelandenes landsting inntil ca. år 1600, da tinget ble flyttet til Lunds rådhus. På 1800-tallet ble vindmøllen Sliparemöllan bygget på stedet. Den blev revet i 1907 og den har gitt navn til bydelen Möllevången.
Trafford
Trafford er et administrativt distrikt med status som metropolitan borough i Stor-Manchester i England. Administrasjonssenteret er Stretford.
Distriktet ble opprettet 1. april 1974 ved sammenslåing av Altrincham, Sale, Bowdon, Hale og deler av Bucklow landdistrikt i Cheshire samt Stretford og Urmston i Lancashire.
Elven Mersey renner gjennom distriktet og deler det i North Trafford og South Trafford. Den utgjør også grensen mellom de tradisjonelle grevskapene Lancashire og Cheshire.
Kultur
Trafford er hjemstedet til Manchester United F.C. med deres hjemmebane Old Trafford og treningsanlegget Carrington, navnene på disse kommer fra stedene de ligger (se avsnittet over). I Trafford finner man også Lancashire County Cricket Club, samt Imperial War Museum North som har holdt til her siden 2002.
Barnard Castle (slott)
Barnard Castle er en slottsruin i byen Barnard Castle i Durham i England. Det er et Scheduled Ancient Monument og en vernet bygning (Grade I). Den ble bygd som et massivt festningsanlegg, og ble siden benyttet som et herskapsbolig inntil den ble oppgitt og deretter forfalt.
Historie
Guy de Balliol, en av de normanniske erobrerne av England, reiste festningen i tiden mellom 1095 og 1125 som et forsterket forsvarsanlegg (ikke slott/herskapsbolig) på samme sted hvor det tidligere hadde vært en borg. Mellom 1125 og 1185 utvidet og utbygde hans nevø Bernard de Balliol og siden dennes sønn Bernard II.
Det var i slektens eie inntil 1296, da John Balliol ble avsatt som konge av Skottland. Biskopen av Durham tok over, og på 1400-tallet ble det gitt videre til Richard Neville, 16. jarl av Warwick. Det gikk så i arv til Rikard III gjennom hans kone Anne Neville. I løpet av de neste to århundrene ble det utvidet og forbedret av Nevilleslekten. Under Nord-Englands reisning ble festningen og byen tatt av opprørerne; en av lederne var Charles Neville, 6. jarl av Westmorland som tilhørte slekten som eide det. Etter at opprøret var slått ned ble det overtatt av kronen igjen.
I 1626 ble slottet solgt til Henry Vane den eldre. Han valgte Raby Castle i nærheten som sin hovedresidens, og Barnard Castle ble stående tomt. Det meste av interiøret og mye av steinen ble flyttet til Raby.
Ruinen forvaltes i dag av English Heritage, og er åpen for publikum. De mest interessante delene er ruinene av et sylindrisk tårn fra 1100-tallet og storhallen og storkammeret fra det 1300-tallet.
Skyggegråedderkopp
Skyggegråedderkopp (Haplodrassus umbratilis) er en av edderkoppene i gruppen flatbukedderkopper (Gnaphosidae).
Utseende
Skyggegråedderkopp er en middelsstor, litt flat edderkopp med kraftige bein. Kroppen er todelt i en bakkropp (abdomen) og en forkropp (prosoma eller cephalothorax). De åtte øynene danner to tverr-rader. De midtre øynene i den bakerste raden er mer eller mindre uregelmessig (ikke sirkelrundt) formet.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Levevis
Skyggegråedderkopp er nattaktiv og bygger ikke fangstnett, men jakter ute i det fri. De bygger seg et skjulested av edderkoppsilke under steiner, mellom død vegetasjon eller lignende steder. Hunnen spinner en eggsekk av edderkoppsilke, hvor hun legger eggene.
Husmuseedderkopp
Husmuseedderkopp (Scotophaeus blackwalli) er en av edderkoppene i gruppen flatbukedderkopper (Gnaphosidae).
Utseende
Husmuseedderkopp er en middelsstor, litt flat edderkopp med kraftige brunlige bein. Kroppen er generelt brunlig, matt, men noe skinnenede. Den er todelt i en bakkropp (abdomen) og en forkropp (prosoma eller cephalothorax). Bakkroppen er mørk, nær svart. Forkroppen er ganske bred bak, sterkt tilsmalnet forover (smalt hode). De åtte øynene danner to tverr-rader. De midtre øynene i den bakerste raden er mer eller mindre uregelmessig (ikke sirkelrundt) formet.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Levevis
Husmuseedderkopp er nattaktiv og bygger ikke fangstnett, men jakter ute i det fri. De bygger seg et skjulested av edderkoppsilke under steiner, mellom død vegetasjon eller lignende steder. Hunnen spinner en eggsekk av edderkoppsilke, hvor hun legger eggene.
Rødlistevurdering
Husmuseedderkopp var ikke rapportert fra Norge siden 1904 i Kristiansand, men ble i 2019 funnet ved to tidspunkter, også i Kristiansand. Disse funn var utenfor husvegg samt innendørs. Arten lever som regel innendørs i bygninger. I England også utenpå eller rett ved bygninger og i Sør-Europa også under bark på trær. Det er lite sannsynlig at den skulle etablere seg i Norsk natur i løpet av 50 år.
TVA Southaven gasskraftverk
TVA Southern gasskraftverk er et varmekraftverk i DeSoto County like sør for Memphis i delstaten Mississippi i USA. Anlegget har en installert produksjonskapasitet på 897–904 MW, fordelt på 6 turbiner med kombinasjonssyklus (CC). Operatør er energiselskapet Tennessee Valley Authority.
Anlegget ble påbegynt omkring 2001 og stod ferdig i 2003. Brenselkilden er naturgass, og unntaksvis fyringsolje.
Johan Martin Mjøen
Johan Martin Mjøen (født 17. august 1883 i Alta, død 25. mars 1966) var en norsk gårdbruker, forretningsmann og politiker (Venstre).
Mjøen var, som sin far, småbruker. Videre var han fra 1913 til 1925 disponent ved AS Altenskifer.
Fra 1910 til 1925 var han medlem av Alta herredsstyre, fra 1922 som kommunens ordfører. I 1924 ledet han også Finnmark fylkesting. I 1925 ble han innvalgt på Stortinget som tredje representant fra Finnmark, et verv han hadde i tre perioder (til 1933). De to første periodene satt han i skog- og vassdragskomiteen, den siste i vei- og jernbanekomiteen.
Etter tida på Stortinget gikk han tilbake til skiferbransjen som statens oppsynsmann ved skiferbrudda i Alta.
Mjøen hadde underoffiserseksamen og under den tyske invasjonen i 1940 var han sjef for et øvelseskompani på Altagård fram til kapitulasjonen 9. juni. Videre under krigen satt han flere perioder i fangeleir i Tromsø.
Baden
Baden er et område i den sydvestlige delen av det nåværende Tyskland, og utgjør grovt sett den vestlige delen av den nåværende delstaten Baden-Württemberg. Markgrevene av Baden var en gammel fyrsteslekt med navn etter borgen Hohenbaden i Baden-Baden. I løpet av middelalderen og de senere århundrene skaffet de seg et territorium mellom Schwarzwald og Rhinen og delte seg i flere linjer, som ble samlet til ett markgrevskap i 1771.
Napoleon
I forbindelse med oppløsningen av det hellige tysk-romerske riket i 1806 opphøyde Napoleon Baden til et storhertugdømme og Baden fikk tildelt så mange nye territorier at arealet femdoblet seg. Baden var deretter en suveren stat, og etter revolusjonen i 1848 også en av de aller mest liberale blant de tyske statene.
Det tyske keiserrike
I 1871 ble Baden ett av forbundslandene i det nye tyske keiserriket og grenset dengang til rikslandet Elsass-Lothringen, kongeriket Bayern, storhertugdømmet Hessen (Hessen-Darmstadt), kongeriket Württemberg, kongeriket Preussen (Hohenzollern) og Sveits. Hovedstad var Karlsruhe.
Det 20. århundre
I 1918 ble Baden republikk. I 1952 ble Baden slått sammen med Württemberg-Baden og Württemberg-Hohenzollern og dannet den nye staten Baden-Württemberg.